Internacia Oliva Konsilio

La Internacia Oliva Konsilio (angle International Olive Council, akronime IOC, france Conseil Oléicole International, kaj hispane Consejo Oleicola Internacional; antaŭe la Internacia Olivolea Konsilio (IOOC)) estas la unusola internacia organizaĵo dediĉita al olivoleo kaj tablolivoj. Ĝia ĉefsidejo estas en Madrido, kie ĝi estis establita en 1959 sub la aŭspicioj de Unuiĝintaj Nacioj. La Konsilio faras decidan kontribuon al la respondeca kaj daŭripova disvolviĝo de olivarbaretoj kaj servas kiel tutmonda forumo por diskuti politikojn kaj trakti la defiojn, kiujn alfrontas la sektoro. Ĝi konsistas el 17 membroj, unu el kiuj estas la Eŭropa Unio, reprezentante ĉiujn ĝiajn membroŝtatojn, kiuj produktas olivojn kaj olivoleon. Ĝiaj fondintoj estis la ĉefaj olivproduktantaj landoj de la mediteranea regiono. La membroj de la organizo respondecas pri pli ol 98% de la tutmonda olivproduktado. La IOC havas kvin oficialajn lingvojn (angla, araba, hispana, franca kaj itala) kaj du laborlingvojn (angla kaj franca). Membroŝtatoj Iamaj membroj Ĉilio : de 1974 ĝis 1977 Kostariko : en 1979 Monako : de 2001 ĝis 2005 Dominika Respubliko : de 1967 ĝis 1979 Panamo : de 1974 ĝis 1980 Serbio : de 1974 ĝis 2010 Referencoj Vidu ankaŭ Mediteranea kuirarto Eksteraj ligiloj Internacia Olivarba Konsilio : oficiala retejo.